**Ministru kabineta rīkojuma projekta**

**"Par zemes reformas pabeigšanu Krāslavas novada lauku apvidū"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par zemes reformas pabeigšanu lauku apvidos" 5. pants, kas nosaka, ka tieslietu ministrs iesniedz izskatīšanai Ministru kabinetam Valsts zemes dienesta (turpmāk – Dienests) sagatavotos rīkojumu projektus par zemes reformas pabeigšanu attiecīgo pašvaldību teritorijā vai novada pašvaldības teritoriālajā vienībā (pilsētā, pagastā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Analizējot likumu "Par zemes reformas pabeigšanu lauku apvidos", var secināt, ka Ministru kabineta rīkojuma projektu par zemes reformas pabeigšanu attiecīgās pašvaldības teritorijā vai novada pašvaldības teritoriālajā vienībā (pilsētā, pagastā) pieņem, ja tajā ir pabeigti zemes reformas procesa ietvaros lauku apvidos veicamie darbi un Dienesta teritoriālā struktūrvienība saskaņā ar likuma "Par zemes reformas pabeigšanu lauku apvidos" 4. panta ceturto daļu ir sagatavojusi un saskaņojusi ar attiecīgo pašvaldību pārskatu par zemi.  Atbilstoši Nekustamā īpašuma valsts kadastra informācijas sistēmas datiem uz 2020. gada 17. martu Krāslavas novada lauku apvidus zemes platība sastādīja 106810,8 ha, no kuras 82,5 % jau bija ierakstīti zemesgrāmatā. No 17,50 % Krāslavas novada lauku apvidus platības zemesgrāmatā neierakstītās zemes 1,70 % (431 zemes vienība) sastādīja zeme, par kuru pieņemti zemes komisiju atzinumi par īpašuma tiesību atjaunošanu, 0,69 % (164 zemes vienības) – fizisku un juridisku personu tiesiskajā valdījumā esošā zeme, 9,94 % (4774 zemes vienības) – pašvaldībai piekritīgā zeme, 0,63 % (214 zemes vienības) – rezerves zemes fonda zeme, 0,63 % (131 zemes vienība) – valstij piekritīgā zeme, 0,29 % (81 zemes vienība) – zemes reformas pabeigšanai paredzētā zeme un 3,62 % (45 zemes vienības) – valsts īpašumā uz normatīvo aktu pamata reģistrētā zeme (līdz 2017. gada 6. aprīlim – publisko ūdeņu zeme).  Pamatojoties uz šiem datiem, Dienests sagatavoja pārskatu par zemi un Krāslavas novada dome ar 2020. gada 19. maija vēstuli Nr.3.15/687 "Par pārskata saskaņošanu un zemes reformas pabeigšanu Krāslavas novada lauku apvidus teritorijā" (turpmāk – vēstule) to saskaņoja.  Ņemot vērā to, ka vēstulē ir skaitliskas kļūdas par pārskatā par zemi ietverto Nekustamā īpašuma valsts kadastra informācijas sistēmā reģistrēto zemes vienību skaitu, šajā sākotnējās ietekmes novērtējuma ziņojumā (anotācijā) statistiskā informācija par Nekustamā īpašuma valsts kadastra informācijas sistēmas datiem 2020. gada 17. martā norādīta atbilstoši pārskatā par zemi iekļauto zemes vienību skaitam.  Pamatojoties uz vēstuli un Nekustamā īpašuma valsts kadastra informācijas sistēmas datiem, ir uzskatāms, ka Krāslavas novadā ir pabeigti zemes reformas procesa ietvaros lauku apvidos veicamie darbi.  Attiecīgi, pamatojoties uz likuma "Par zemes reformas pabeigšanu lauku apvidos" 5. pantu, ir izstrādāts Ministru kabineta rīkojuma projekts "Par zemes reformas pabeigšanu Krāslavas novada lauku apvidū". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | 1. Ministru kabineta rīkojums "Par zemes reformas pabeigšanu Krāslavas novada lauku apvidū" būs konstatējošs dokuments, līdz ar to tam nav tiešas ietekmes uz sabiedrību, tautsaimniecības attīstību un administratīvo slogu, valsts budžetu un pašvaldību budžetiem.  2. Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – Nostiprināšanas likums) 1. pants noteic, ka šis likums reglamentē atbilstoši zemes reformas un valsts un pašvaldību zemes īpašuma privatizācijas un atsavināšanas likumiem valsts un pašvaldību zemes īpašuma tiesības un to nostiprināšanu zemesgrāmatās, kā arī valstij un pašvaldībām piekrītošā zemes īpašuma izmantošanu līdz īpašuma tiesību nostiprināšanai zemesgrāmatās. Tāpat Nostiprināšanas likuma 2., 3., 4., 4.1 un 4.2 panta ievaddaļās ietverto tiesību normu vārdiskā izteiksme norāda, ka, pastāvot likumā noteiktiem nosacījumiem, pašvaldība vai valsts lemj par zemes reformas laikā piekritīgo vai piederīgo zemi valstij vai pašvaldībai. Ievērojot minēto, kā arī Nostiprināšanas likuma 7. pantā, kas bija spēkā līdz 2007. gada 1. augustam, noteikto, ka pēc zemes reformas pabeigšanas bezīpašnieka zeme piekrīt valstij un ierakstāma zemesgrāmatā uz valsts vārda, secināms, ka sākotnēji Nostiprināšanas likumā zemes reformas pabeigšana tika saistīta ar valstij vai pašvaldībai piekritīgās vai piederīgās zemes īpašuma tiesību nostiprināšanu zemesgrāmatā.  Saeimas 2007. gada 21. jūnijā pieņemtais likums "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"", ar kuru cita starpā tika izslēgts Nostiprināšanas likuma 7. pants, norāda, ka likumdevējs izšķīries par elastīgāku risinājumu un pieļāvis, ka īpašuma tiesības nostiprināmas arī pēc lēmuma par zemes reformas pabeigšanu pieņemšanas.  Ņemot vērā iepriekš minēto, Ministru kabineta rīkojuma par zemes reformas pabeigšanu pieņemšana nevar būt šķērslis īpašuma tiesību nostiprināšanai ne valstij vai pašvaldībai uz zemi, kura tai piederējusi vai piekritusi zemes reformas laikā un par kuras piederību vai piekritību pieņemti attiecīgi lēmumi, ne arī privātpersonai.  3. Pārskats par zemi un vēstule atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 76. punktam divu darbdienu laikā pēc Valsts sekretāru sanāksmes tiks nosūtīti atzinuma sniedzējiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Tieslietu ministrijas

valsts sekretārs Raivis Kronbergs

Rolava 67038632

Arta.Rolava@vzd.gov.lv